[{"text_idx": "#000001", "text": "Mae Souled Out wedi datblygu i fod yn rhwydwaith sy\u2019n anelu at ddatblygu disgyblion ac arweinwyr i Gymru a thu hwnt."}, {"text_idx": "#000002", "text": "Mae\u2019r angen sydd yn yr Eglwys am genhedlaethau newydd o ddisgyblion ac arweinwyr Crist-debyg, ffyddlon a llawn gweledigaeth, yn amlwg."}, {"text_idx": "#000003", "text": "Bwriad Souled Out yw ceisio ymateb i\u2019r angen yma trwy gasglu, annog ac arfogi ieuenctid, myfyrwyr ac oedolion ifanc i wneud gwahaniaeth i\u2019r Deyrnas yn eu cenhedlaeth."}, {"text_idx": "#000004", "text": "Dros y blynyddoedd, rydym yn llawenhau bod y gwaith hwn wedi bendithio llawer, gyda nifer yn dod o hyd i gyfleoedd i wasanaethu Crist ledled Cymru a thu hwnt."}, {"text_idx": "#000005", "text": "Ein gweledigaeth yw Cymru dan ddylanwad yr Efengyl, gyda phobl yn dyheu am weld yr Eglwys yn cael ei diwygio yn yr 21ain Ganrif."}, {"text_idx": "#000006", "text": "Mae Duw wedi siarad a\u0302 ni drwy ei Fab Iesu, a\u2019i lyfr, y Beibl. Yr ydym yn ymddiried yn Iesu, yn dysgu\u2019r Beibl, gan geisio gwneud ewyllys Duw."}, {"text_idx": "#000007", "text": "Mae Duw yn galw ar bawb i gael eu hachub o\u2019u pechodau drwy farwolaeth Iesu ar y groes. Rydym ni\u2019n cyhoeddi hyn ac o\u2019i glywed, mae llawer yn credu geiriau Duw, ac yn dod i berthynas iawn ag Ef."}, {"text_idx": "#000008", "text": "Dymuniad Duw yw bod pobl yn mwynhau perthynas ag Ef. Felly mae ein haddoliad yn fywiog, yn berthnasol ac yn llawn o\u2019r Ysbryd Gla\u0302n. Fel ieuenctid ac oedolion ifanc disgwyliwn glywed llais Duw, a chaiff Souled Out ei arwain gan yr hyn y mae Ef yn ei ddweud."}]